ક્રિતી સેનનને બોલીવૂડમાં એક પછી એક મોટા પ્રોજેકટ મળી રહ્યા છે. હવે તે આદિત્ય રોય કપૂર સાથે જોડી બનાવશે. મોહિત સૂરી રોમાન્ટીક થ્રિલર ફિલ્મ બનાવી રહ્યા છે. જેમાં આદિત્ય અને ક્રિતીને લેવામાં આવ્યા છે. બરેલી કી બરફીની અભિનેત્રી ક્રિતી અને આશિકી-૨ ફેઇમ આદિત્ય પહેલી વાર સાથે કામ કરશે. આદિત્ય તેના મિત્ર મોહિત સાથે મળી એક જોરદાર ફિલ્મ બનાવવા ઉત્સુક હતો. તેને જબરદસ્ત સ્ક્રિપ્ટ મળી જતાં તે આ ફિલ્મ કરવા ખુબ ઉત્સાહિત છે. લવ ટ્રાયેન્ગલ પર આધારીત આ ફિલ્મમાં એક હીરોઇન અને બે હીરો છે. એક હીરો આદિત્ય પોતે હશે. બીજા હીરોની તલાશ થઇ રહી છે. ક્રિતી મુખ્ય રોલ માટે ફાઇનલ થઇ ચુકી છે.